cyanic-selkie/wikianc huggingface dataset:
Pomoaren
Skiednis
Al yn de 12e iuw lutsen bewenners fan Novgorod oer de Noardlike Dvina en de Onega nei de Wite See en stichten dêr delsettings oan de kusten. Letter giene hja fierder nei de kriten oan de kust fan de Barentssee, it skiereilân Kola, Spitsbergen en Nova Sembla. De Pomoaren bedarren ek oan de oare kant fan Oeral yn Noard-Sibearje, dêr't hja om 1500 hinne be-easten fan it Jamal-skiereilân de hannelsstêd Mangazeja stiften. De noardlike hannelsrûte tusken Archangelsk en Sibearje waard fan de Pomoaren ûntdutsen en befard. Foar't Archangelsk yn it opkommen wie, oan it ein fan de 16e iuw, wie Cholmogori harren wichtichste stêd.
Fan de 12e oant de 15e iuw wie Pomoarje in grutte koloanje fan Grut Novgorod. Begjin 16e iuw wie de anneksaasje fan Pomoarje troch Moskou lykwols foltôge. Yn de 17e iuw wiene der 22 Pomoaredistrikten. De mearderheid fan de befolking bestie doe út frije boeren. In diel fan it lân wie yn hannen fan kleasters en de Stroganov hannelers, mar der wiene gjin oare lâneigners yn Pomoarje. De Pomoaren wiene fral fiskers, mar wiene ek dwaande mei de winning fan mika en sâlt en oare ûndernimmingen.
Sevilla
Sevilla is de haadstêd fan Andalûsje, de súdlikste regio fan Spanje. Sevilla is ek de haadstêd fan de provinsje mei deselde namme (Sevilla). Sevilla leit aan de Guadalquivir rivier.
Jan de Jonge
As trainer
It jier dêrop, yn it seizoen 2001/2002 waard De Jonge assistint-trainer fan Foppe de Haan by SK It Hearrenfean. Letter wie hy de assistint fan Gertjan Verbeek doe't dy De Haan opfolge as haadtrainer. By It Hearrenfean wie De Jonge ek aktyf as trainer fan Jong SK It Hearrenfean.
Hijumer Feart
De feart begjin by de Feinsumer Feart, en rint dan nei it noarden nei de Sudermiedwei. Dy wei wurdt in lytse kilometer folge nei it noardwesten, mar dan draait de feart fan de wei ôf en giet rjocht op Hijum oan. Foarby Hijum draait er rjocht nei it westen. Op dit plak giet de Kuorfeart nei it noarden nei Hallum en de Hallumer Feart.
Neogotyk
Untstean yn Ingelân
De neogotyk ûntstie yn Ingelân. Fan 1749 ôf hâlde Horace Walpole him al dwaande mei it ferbouwen en ynrjochtsjen fan syn hûs Strawberry Hill yn Twickenham by Londen yn neogoatyske styl. Romantyske ynterieurkeunstners lieten harren yn 18e iuw al ynspirearje troch de natoer en rustike foarmen fan meubels en troch gebrûksfoarwurpen fan it plattelân, dêr't yn Ingelân oant dan hjir en dêr noch gotyske foarmen wiene.
Iere neogotyk
Earst fanôf de jierren 1840 wurdt der in skruten begjin makke mei geogoatysk bouwen fan fral febriken (yn Delft), stoomgemalen (Haarlimmermar), stasjonsgebouwen (Falkenburch) en wettertuorrenen. Dizze betide neogotyk wurdt ek wol Willem II-gotyk neamd. Typysk foar dizze styl is dat de konstuksje yn wêzen noch neoklassisiskysk wie en dat it neogoatyske foaral siet yn it dekoaratyf gebrûk fan út de gotyk oernommen foarmen sa as spitsbôgen en pinakels. De konstruksje fan de gotyk waard hast net bestudearre en ek noch net begrepen, de reden wêrom dizze tsjerken gjin ferwulften krigen, heechstens imitaasjeferwulften fan strie en stúkwurk, dêr't de styl de bynamme, stukadoarsgotyk oan te tankjen hat.
Taco Schonegevel
thumb|200px|Taco Schonegevel, 1796 Taco Schonegevel, (Dokkum, 14 septimber 1756 - dêre, 27 novimber 1819), wie in remonstrants jittikbrouwer, politikus en boargemaster fan Dokkum.
Swol
Skeel mei Kampen
Karel fan Gelre waard brûkel en foel de stêd oan en liet de stêd belegerje. Kampen, dy't ûnderwilens frede sletten hie mei Swol, en Dimter kamen te help. It belis fan Swol duorre 24 dagen doe't de Geldersken in ferdrach mei de Uterske biskop sleat. Karel luts al syn oanspraken op de Oerstift, dêr't Swol part fan wie, yn tsjin in grutte skeafergoeding. Yn 1528 joech it Oerstift him oan Karel V fan Boergonje oer en waard dy opspjalte yn it hearlikheid Oerisel en it lânskip Drinte.
Tachtichjierrige Kriich en Republyk
By de Njoggen Jier fan Parma wiene Swol en Kampen de iennige stêden yn Oerisel dy't net troch de Spanjerts oermastere waarden. By de Tsjien jier fan Maurits fan Oranje waard de stêd in miltêre basis dêr't Oerisel en Gelderlân wei werom bemasteree wurde koene. By de yn 1587 en yn 1648 erkende Republyk fan de Sân Feriene Nederlannen hie Oerisel net in echte haadstêd. De Steaten fan Oerisel bestie út ôffurdigen fan Dimter, Kampen, Swol en it Oeriselske Ridderskip. De gearkomsten waarden ôfwikseljend yn ien fan dy trije stêden holden.
Njoggentjinde iuw
Om 1870 hinne woeks it befolkingsoantal frij rap. Dat kaam benammen troch it iepenjen fan it Stasjon Swol yn 1866. Yn 1870 iepene de Maatskippij ta Eksploitaasje fan de Steatsspoarwegen in sintraal wurkplak dy't oan 600 manlju wurk joech. Bûten de stêd waard in nij stedsdiel, Assendorp, ûntwikkele. Dêr waard foar it earst yn Swol sosjale wentebou dien.
Dirk ter Haar
Yn 1984 ferskynde it boek Essays in Theoretical Physics, in honour of Dirk ter Haar ter eare fan syn wurk yn statistyske natuerkunde en de kwantumteory.
Senegal
Skiednis
Doe't nei it tiidrek fan de grutte ûntdekkings yn Afrika yn de 17e oant 19e iuw alderlei Jeropeeske delsettingen ûntstienen, rekke Senegal ûnder Frânsk koloniaal bestjoer. Yn 1958 waard in selsstannich lid fan de "Communauté Francaise" en yn 1960 folslein ûnôfhinklik. Yn 1966 waard Senegal in ienpartijsteat, dêr't pas yn 1975 opposysjepartijen talitten wienen.
Gaasp
thumb|De Gaasp by Driemond thumb|Weespertrekfeart yn Diemen De Gaasp is in rivierke tusken Driemond en Diemen en rint beëasten de Bijlmer. De Gaasp ferbynt it Gein mei de Diem, en rint westlik fan it Amsterdam-Rynkanaal.
Sybrand van Haersma
Biografy
Sybrand van Haersma troude op 22 juny 1794 yn Idaard mei Isabella Moreel van Scheltinga, in dochter fan Cornelis fan Scheltinga en Aurelia Aletta fan Haersma. Isabella wie sawol fan heitekant as memmekant besibbe oan Sybrand. Mei't it pear gjin bern krige stjert de famylje Van Haersma mei him út.
Gerard van Hulst
Gerard Johan Anthonie van Hulst (Amsterdam, 17 septimber 1909 — Breda, 13 maaie 1990) wie in Nederlânsk komponist, dirigint, skriuwer, dichter en skilder. Van Hulst studearre oargel by J.F. Rootlieb, piano en koardireksje by Fred J.Roeske en komposysje by Daniel Ruyneman. Nei it beheljen fan syn muzykdiploma's festige hy him as dirigint yn Amsterdam. Van Hulst wie in tûzenpoat; hy skreau in 25-tal boeken wêrûnder Ynleiding ta de Keunstskiednis dat op middelbere scholen brûkt waard en 9 printingen meimakke.
.fy
De reden foar in eigen topnivo-domein soe wêze, dat sa oan de domeinnamme ôf te lêzen wêze soe, dat it fryske of frysktalige ynformaasje oanbelange.
Fryslân
Geografy
De Fryske fêstewâl wurdt yn it easten en it suden troch lân omsletten. Yn it easten troch de provinsjes Grinslân en Drinte, en yn it suden troch Oerisel en de Noardeastpolder. De Ofslútdyk ferbynt West-Fryslân yn Noard-Hollân mei de Fryske fêstewâl by it plak Surch en is de skieding tusken de Iselmar en de Waadsee. De Iselmar leit westlik/súdwestlik fan de Fryske fêstewâl en oan de west- en noardkante leit de Waadsee. De fjouwer Waadeilannen dy't by de provinsje hearre binne de natuerlike skieding tusken Waadsee en Noardsee.
Alve stêden
thumb|In loftfoto fan Westerlauwersk Fryslân út it [[Ynternasjonaal Romtestasjon|ISS wei.]] Fan âlds binne der alve stêden (de Fryske Alve Stêden) yn de provinsje Fryslân. De measte fan dizze stêden lizze yn it westlik part fan Fryslân. By dizze stêden del fynt ek de Alvestêdetocht plak.
Oare taalfarianten
It brûken fan de dialekten nimt yn de provinsje Fryslân sterk ôf. De dialekten wurde benammen noch troch de äldere ginneraasjes brûkt wylst de jongere op it Nederlânsk,oergeane, alhoewol't gauris mei in aksint. It Oertsjongersk (Stellingwerfsk) waard yn 2011 troch 22 persint yn Weststellingwerf en troch 11 persint fan de befolking yn Eaststellingwerf praat. Yn It Bilt kin sa'n tritich persint fan de befolking Biltsk prate. In foarbyld fan it ôfnimmen fan de dialekten is de delgong fan it Stedsk yn Ljouwert. Prate yn 1967 noch 37 persint fan de Ljouwerters stedsk, yn 1993 wie dat tebekrûn oant 15 persint.
List fan boksers
Dit is in alfabetyske list fan bekende boksers.
Sjoch ek: boksen.
De Lift
Plot
Op in ûnlijige jûn nei midsnacht ferlitte de lêste dronken besikers, twa manlju en twa froulju, it restaurant op 'e boppeste, fyftjinde ferdjipping fan in grut kantoargebou dat Kronenstede hjit. Se nimme de lift nei de begeane grûn, mar as de wjerljocht yn it gebou ynslacht, falt de stroom út en bliuwe alle trije liften hingjen. De lift mei de fjouwer restaurantbesikers komt tusken twa ferdjippings yn fêst te sitten. Yn 'e liftkoai brekt net daliks panyk út, mar as bliken docht dat de luchtfentilaasje útskeakele is, reitsje de ynsittenden op in stuit út 'e tiid fan soerstoftekoart. As de lift úteinlik út himsels wer begjint te wurkjen, treffe de obers fan it restaurant de fjouwer iters yn in fiergeande steat fan ferstikking oan, dy't har opname yn it sikehûs needsaaklik makket.
Underwilens hâldt it nuvere hâlden en dragen fan 'e lift oan. As in jong famke fan in jier as njoggen allinne litten wurdt op 'e gong fan it kantoargebou om't har mem in bûtenechtlike affêre hat mei Ravesteijn, de behearder fan Kronenstede, liket it apparaat mei it bern om te boartsjen oant it har yn 'e fâle lokje kin, mar aldergeloks is har pop diskear it iennichste deadlike slachtoffer en komt it famke sels mei de skrik frij. Adelaar giet op eigen manneboet op ûndersyk út en bringt in besyk oan it psychiatrysk sikehûs dêr't syn âld-kollega Breuker opnommen is. Dyselde hat de lift yn Kronenstede ynstallearre en test, mar is doe fan 'e iene op 'e oare dei gek wurden. Adelaar fermoedet dat dy hommelse ommeslach wat mei de him misdragende lift te meitsjen hat, mar hy kriget gjin sinnich wurd út 'e man.
Underwilens is Adelaar mei Mieke sjoen troch syn skoansuster, dy't der fuortendaliks fan útgiet dat er it mei in oare frou oanlein hat. Hja bepraat har suster, Adelaar syn frou Saskia, dêrfan, sadat Adelaar dy jûns thús in kâlde ûntfangst wachtet. De sitewaasje boazet noch fierder oan as Mieke opskillet en Adelaar dy jûns meisleept nei kunde fan har, in professor yn 'e mikrotechnology. Dyselde fertelt dat der inkele jierren lyn yn Japan eksperimintearre is mei kompjûterchips makke fan proteïnen, mar dy rekken fan it minste of geringste fan slach en begûnen har dan te fermannichfâldigjen en op eigen manneboet nij gedrach te ûntwikkeljen, dat dêr is men doe gau-gau fan ôfstapt.
J.C. Bloem
thumb|280px|Bloem (1933) thumb|280px|J.C. Bloem - Verlaine, yn [[Leien ]] Jakobus Cornelis (Jacques) Bloem (Oudshoorn, 10 maaie 1887 - Kalenberg, 10 augustus 1966) wie in foaroansteand Nederlânsk dichter.
Sibrandahûs (Dantumadiel)
Strjitten
Burdaarderstrjitwei - Iewâl - Trekwei.
Sierra Leöane
Bevolking
Yn Sierra Seäone libje om-ende-by achttsjin befolkingsgroepen, dêr't de Mende (35%), Temne (32%) en Limba (8%) de grutsten fan binne. Fierders binne der ek wat lytse kloften Jeropeanen, Libanezen en Sjinezen dy't fral in de omjouwing fan Freetown wenje.
Burn Bright
Ynhâld
Charles beslút yn oerlis mei Leah en Asil, 'de Moar', in oare âlde, neat te stabile wearwolf, om Hester en Jonesy yn en mei harren blokhutte te kremearjen. Ear't se dat dogge trochsykje Charles en Asil it hûs om alle magyske foarwerpen fuort te heljen. Tag, ien fan 'e wearwolven dy't noch it measte kontakt hie mei Hester en Jonesy, fertelt dat Jonesy in bern fan Lugh wie, wat it grutte oantal magyske foarwerpen ferklearret dat Charles en Asil fine. Wat se ek fine, is in lêste skreaun boadskip fan Jonesy oan Charles: Hester hat tsjin him sein dat der in ferrieder yn 'e wearwolvetroep sit. It is ûnwis wat de ynkringers mei Hester en Jonesy woene, mar se makken dúdlik diel út fan in gruttere organisaasje, dat Charles ornearret dat it gefaar net wykt is. Hy beslút dat alle isolearre libjende wyldlingen warskôge wurde moatte. Dêrmei wurdt de oare moarns betiid úteinset. Trije tiims tsjogge de wyldernis yn, besteande út Anna en Asil; Leah en de út Frankryk ôfkomstige wearwolf Juste; en Charles en Sage Carhardt, in wearwolvinne dy't in knipperljochtrelaasje mei Asil ûnderhâldt.
Bodmin Moor
thumb|Rough Tor thumb|De Stannon stiensirkel, goed 4000 jier âld thumb|Heal wylde hynders op Bodmin Moor Bodmin Moor (Kornysk: Goen Bren ) is in sompich heide- weidlângebiet op in graniten ûndergrûn yn it noardeasten fan Cornwall, Ingelân, Feriene Keninkryk. It omfiemet 208 km², en datearret út it geologyske tiidrek Karboan.
John Davis (ûntdekkingsreizger)
De East
Davis soe gjin fierdere ûndersikingen nei de Noardwestlike Trochfeart mear ûndernimme, mar yn stee dêrfan besocht er fia mear gongbere rûtes de East te berikken. Yn 1588 die er mei yn de striid tsjin de Spaanske armada en yn 1590-1591 besocht er yn 'e mande mei John Sanderson (as earste Ingelsman) fia de rûte om Kaap de Goede Hoop Yndië te berikken, mar dat mislearre.
Utfiner
Hy wie de útfiner fan de backstaff en de dûbelde kwadrant (de Daviskwadrant), navigaasjeynstruminten foar breedtebepaling, dy't noch populêr by Ingelske seelju bleaune oant fier nei de yntroduksje fan de Hadley's reflecting quadrant.
Harrie Langman
Karriêre
Yn 1971 waard er foar de VVD minister yn it kabinet-Biesheuvel I. Hy waard doe pas lid fan dy partij en wie in 'fremdling' yn Den Haach. Hy liet him wol jilde as in bekwame bewâldsman, dy’t benammen ympulsen joech oan it regionale-ekonomyske belied. Under syn ministerskip die Nederlân mei oan it kontroversjele Kalkarprojekt. Langman wie nei syn ôftreden in soad jierren bankier, dy’t tsientallen kommissariaten yn it bedriuwslibben ferfolde. Teffens wie hy lange tiid foarsitter fan it kuratoarium fan de Teldersstifting.
Snitser Aldfeart
thumb|Rin fan de Snitser Aldfeart De Snitser Aldfeart is in wetter dat fan Snits nei it noardeasten rint, nei Poppenwier. It hjit in feart, mar it hat sa folle rjochtingsferoarings, dat wol oannaam wurdt dat it fan âlds in rivierke is.
Audree Jaymes
Libben en karriêre
Jaymes waard yn 1983 berne yn it plakje Lake Forest, yn 'e steat Illinois, mar groeide op yn 'e stêd Milwaukee, yn 'e steat Wiskonsin. Yn 2002, doe't se njoggentjin jier wie, ferfear se nei Las Vegas, yn Nevada, dêr't se datselde jiers noch har debút as pornoaktrise makke yn 'e film Nice Rack 10. Jaymes hie daliks grut súkses, benammen troch har natuerlike 36DD-kup, en wie tusken 2002 en 2004 de populêrste swarte aktrise yn 'e Amerikaanske pornoyndustry.
Under har karriêre wurke Jaymes gear mei manlike kollega's as T.T. Boy, Mark Davis, Jon Dough, Erik Everhard, Steve Holmes, Mr. Marcus en Mark Wood. Njonken har aktearwurk posearre se ek as neakenmodel en wurke se foar in escortservice. Fan 2004 ôf die se it wat rêstiger oan en lei se har benamme ta op modellewurk foar pornowebsiden op it ynternet. Yn 2010 loek se har hielendal út 'e pornoyndustry werom.
Lichemsskaaimerken
Audree Jaymes is swart, mei brune eagen en swart hier. Neffens har offisjele opjefte is se 1.60 m lang, mei (alteast ûnder har karriêre yn 'e pornoyndustry) in gewicht fan 50 kg. Hja hat in natuerlike kupmaat 36DD. Behalven troch har earlellen hat Jaymes gjin piercings, en likemin hat se tatoeaazjes.
Skioto (rivier)
De Skioto is in rivier yn midden- en súd-Ohio, goed 372km lang. De rivier ûntstiet yn Auglaize County yn west-sintraal Ohio, rint dan troch Kolumbus, dêr't syn grutste sydrivier, de Olentangy der by komt en mûnet yn de Ohio by Portsmouth. De rivier is te lyts foar moderne kommersjele skipfeart. Ekonomysk is de rivier fral fan belang foar rekreaasje en drinkwetterfoarsjenning.
Neuwied
Skiednis
On 18 April 1797 fersloech it Frânske leger ûnder oanfiering fan generaal Louis Lazare Hoche de Eastenrikers ûnder generaal Franz von Werneck by de Slach om Neuwied. thumb|left|Art deco-hûzen oan it Hofgründchen Yn de Twadde Wrâldkriich waard Neuwied op 8 septimber 1944 bombardearre, wêrby't in soad hûzen ferlern gyngen. Tusken 26 desimber 1944 oant 2 jannewaris 1945 waard de stêd alle dagen troffen troch bommen.
Neuwied is it stamplak fan de foarfaars fan de oaljemagnaat John D. Rockefeller. De foarâlders fan syn heite kant emigrearren yn 1710 mei in soad oaren nei New York. Neuwied wie ek it berteplak fan Willem fan Wied, dy't foar in skoftsje yn 1914 foarst fan Albaanje wie.
Hijum
Skiednis
thumb|left|De ruïne fan it Nijehûs [[Jacobus Stellingwerf]] De lânadel wie yn Hijum fertsjintwurdige troch de A(e)binga's en Em(m)inga's. As stamheit fan de Aebinga’s wurdt yn de 15e iuw Folkert Gosses Eabinga neamd. Hy wie grytman fan it noardlike part fan Ljouwerteradiel. De Abinga's hearden by de Fetkeapers en doe't Karel V yn 1511 as lânshear fan Fryslân ynhuldige waard, wegere Binnert Abinga trou te swarren oan de nije lânshear. Op syn besit waard (tydlik) beslach lein. Troch in houlik fan syn dochter mei Haring Heringa gyng de state letter oer op de Heringa's. Yn 1518 hat de Swarte Heap yn Hijum slim hûsholden, werby't tsjerke en doarp foar in part ferneatige waarden. Fan de state wie yn de 18e iuw net in soad mear oer, yn 1732 makke Jacobus Stellingwerf in tekening fan de ruïne.
Nei de reformaasje waarden Hijum en Feinsum twillingdoarpen en diene de doarpen in soad meiïnoar. Dat is noch jimmeroan sa.
Befolkingsferrin
thumb|260px|Popkereed It ynwennertal hat lang sa om de 300 west. Nei 1945 is der in oanwaaks komd om’t Ljouwerters harren dêr nei wenjen setten. It gemeentebestjoer hat dat oantrune troch yn Hijum wenten te bouwen.
Rânestêdprovinsje
Gebiet
De Rânestêdprovinsje moat bestean út de provinsjes Noard-Hollân, Súd-Hollân, Utert en Flevolân, ek it Griene Hert soe by de provinsje belutsen wurde moatte.
Stasjon Haren (Grinslân)
Gebou
It stasjonsgebou waard yn 1968 ôfbrútsen nei de iepening fan it nije stasjon. It nije stasjon krige in stasjonsgebou bekend as Standerttype Sextant fan de hân fan arsjitekt Cees Douma.
Asjchabad
Asjchabad (Turkmeensk: Aşgabat, Perzysk عشق آباد; Eshgh-abad, Russysk Ашхабад; Asjchabad) is de haadstêd fan de Sintraal-Aziatyske republyk Turkmenistan. Asjchabad leit yn de woastyn Karakum oan de foet fan it Kopet-Dagberchtme. De wichtichste yndustry is dy fan de tekstyl.
Yn 1869 waard tichtby Asjchabad in Russysk fort op in hichte boud; dat makke it plak feiliger as at it wie en luts keaplju en ambachtslju. Asjgabad bleau ûnder Perzje oant 1881, doe waard it oermastere troch Tsaristysk Ruslân. De stêd koe har oan de ein fan de 19e iuw ûntjaan, neidat se yn 1885 oansletten waard op it Trans-Kaspyske spoar. Tusken 1919 en 1927 hjitte de stêd Poltoratsk, nei de revolúsjonêr Pavel Poltoratski. Yn 1948 hie de stêd swier te lijen fan in grutte ierdskodding.
Yn Asjchabad waard tusken 1902 en 1907 de earste bahai-timpel fan de wrâld boud. Under it kommunisme waard de it gebou as bibleteek brûkt. By de ierdskodding fan 1948, dêr't sawat 2/3 fan de befolking by omkaam, rekke it gebou swier skansearre en yn 1963 waarden de oerbliuwsels opromme.
Boris- en Glebkleaster (Dmitrov)
Skiednis
Nei it dekreet fan Katarina II om kleasters te sekularisearjen wie it Boris-en Glebkleaster it iennige kleaster fan Dmitrov en omkriten dat iepen bleau. Wol rekke it kleaster yn dy tiid grûn en besit lykas delsettings kwyt. Op basis fan in foutive datearing fan in ûntdutsen byldhoud wyt krús mei de foarstellings fan de Trij-ienheid, de Krusiging en de hilligen Basilius, Nikolaas en Joaris waard yn 1888 it 500-jierrich bestean fan it kleaster fierd. Ahoewol't it jubileum net kloppe, brocht de fiering it kleaster wol wer yn 'e belangstelling en yn it ramt dêrfan waarden de katedraal yn de oarspronklike foarmen restaurearre en de gebouwen renovearre.
Sint-Fitustsjerke (Bussum)
Dizze neogoatyske basilyk waard boud om 1884 neffens in ûntwerp fan arsjitekt Pierre Cuypers dy't syn ûntwerp basearre op de Broederentsjerke yn Sutfen. It ûntwerp fan de toer wie fan de hân fan syn soan Jos Cuypers, dy't earder krekt soksoarte ûntwerp foar in tsjerketoer makke hie foar de tsjerke yn Eemnes.
Kai Nobel
Kai Nobel (Stockholm, 7 maaie 1968), is in rêstend Sweedsk pornografysk aktrise, dy't yn it begjin fan har karriêre ek wol gebrûk makke fan 'e artystenammen Sandy Peach en Kajsa-Lotta. Hja sette yn 1993 útein mei in wurkpaad yn 'e Jeropeeske pornoyndustry en spile yn stikmannich films. Yn 1995 beëinige Nobel har karriêre as pornoaktrise.
Libben en karriêre
Nobel waard yn 1968 berne yn 'e Sweedske haadstêd Stockholm. Se makke yn 1993, doe't se 25 jier wie, har debút yn in pornografyske film. Under har karriêre as pornoaktrise spile se neffens de Internet Adult Film Database (IAFD) yn totaal yn in stik as 11 films, dat hast allegearre produksjes wiene fan it Sweedske Private-label, hoewol't Euro-max 2: Cream 'n Eurosluts útbrocht waard troch de Amerikaanske studio Sin City.
Zorgvlied (Drinte)
Skiednis
Fan 1819 - 1823 kocht de Maatskippij fan Woldiedigens grutte stikken heideoan dy't om Grut en Lyts Wateren leine yn de marke fan Diever en Wateren. Tsjin de Fryske grins waard yn 1823 it Ynstitút foar de Lânbou stifte. Dizze skoalle wie ien fan de earste yn Nederlân. Oant 1859 wie it - de skoalle waard ek wol "kweekskoalle" neamd - it opliedingsynstitút foar de Maatskippy fan Woldiedigens. It gebou is noch goed te werkennen yn it doarpsbyld (rjochts fan de roomske tsjerke) en jout ûnderdak oan fjouwer âlden fan dagen.
Yn 1879 waard ien en oar ferkocht oan Lodewijk Guillaume Verwer. Dy neamde de filla "Huize Zorgvlied". Hy helle Brabânske tabaksplanters en Fryske roomske boeren nei syn lângoed. Yn 1880 begûn hy yn in húskapel mei roomsk-katolike earetsjinsten. Yn 1893 waard de parochy Wateren-Zorgvlied in feit. Pastoar fan dy parochy wie fan 1994 oant 2003 Dr. J.H.J. (Hans) van den Hende, dy 't letter biskop waard fan Breda en fan Rotterdam.
Elisabeth Versluys
Libben en wurk
Versluys ferstoar yn novimber 2011 yn de âldens fan 87 jier nei in koart siikbêd en waard beïerdige op Zorgvlied yn Amsterdam.
Aa en Hunze
Untstean
De gemeente is ûntstien troch de gearfoeging fan de eardere gemeenten Annen, Gasselte, Gieten en Rolde yn de gemeentlike weryndieling fan 1998.
Hartford (Konettikut)
De stêd Hartford is de op twa nei grutste stêd fan Konettikut (nei Bridgeport en New Haven).
Skiednis
Neidat de Nederlânske ûntdekkingsreizger Adriaen Block it gebiet ferkend hie yn 1614, setten bûnthannelers fan de koloanje Nij-Nederlân dêr yn 1623 in hannelspost op, dy't troch de pleatslike yndianen Suckiaug neamd waard. De namme fan dy hannelspost wie "Huys de Hoop". Yn 1633 wie de post in lyts fort wurden troch útwreiding mei in blokhûs en in pallisade en in lyts garnisoen soldaten mei in stikmannich kanonnen út Nij Amsterdam.
Demografy
Fan de befolking is 9,5 % âlder as 65 jier en bestiet foar 33,2 % út ienpersoanshúshâldings. De wurkleazens berint 4,8 % (sifers folkstelling 2000). Likernôch 40,5 % fan de befolking fan Hartford bestiet út hispanics en latino's, 38,1 % is fan Afrikaanske oarsprong en 1,6 % fan Aziatyske oarsprong. It ynwennertal sakke fan 137.289 yn 1990 nei 121.578 yn 2000.
Wurkferskaffing
Striidkwestje
Yn de wurkferskaffing krigen de wurkleazen gjin echte baan oanbean, mar waarden hja fan de oerheid ferplichte om swier wurk út te fieren. Benammen yn sosjalistyske fermiddens waard de wurferskaffing as in foarm fan útrûpeljen sjoen. It wie faak swier wurk ûnder minne omstannichheden, mei wurkwiken fan sa'n 50 oeren en in leech fertsjinst. Yn 1939 leinen de leanen tusken de € 6,50 en € 8,00 yn 'e wike. It regear stjoerde de wurkleazen mei opset sin nei projekten fier fan hûs sadat hja allinnich sneontejûn en sneins thús wêze koenen.
Jean Henri van Swinden
Biografy
Van Swinden wie ek polityk warber: nei de Frânske ynfal yn jannewaris 1795 waard er ien fan de deputearren fan Amsterdam yn de Vergadering der Provisionele Representanten van het Volk van Holland. Yn it neijier kaam der in tydlik ein oan syn bydrage oan de Bataafske Revolúsje, mar fiif jier letter waard er fan juny 1800 oant en mei septimber 1801 lid fan it Utfierend Bewâld (deistich bestjoer) fan de Bataafske Republyk. Der waard hope dat Van Swinden, dy't yn Frankryk op in goede namme stie, sines dwaan soe foar de betrekkingen fan de Republyk mei dat lân.
Van Swinden wie ien fan de meast foaroansteande wittenskippers fan syn tiid en meioprjochter fan it Keninklik Ynstitút fan Wittenskippen (1808).
Jannewietske de Vries
Karriêre
Op 30 maaie 2007 waard De Vries beneamd ta deputearre fan Fryslân. Nei de provinsjale ferkiezings fan 2011 kearde se werom yn 'e Deputearre Steaten fan Fryslân, mei yn har portefúlje û.m. Taal, Media en Kultuer, Kennis en Underwiis, Rekreaasje en Toerisme, en Finânsjes. Ek waard se gebietsdeputearre foar Súdwest-Fryslân en dêrnjonken waard se oansteld as loko-kommissaris fan de keninginne. De Vries wie de inisjatyfnimster en lange tiid de driuwende krêft efter it projekt Ljouwert Kulturele Haadstêd fan Jeropa 2018. Fierders sette De Vries har yn foar it behâld fan lytse talen yn it algemien en foar it Frysk yn it bysûnder.
Sily
Lizzing
It lân wurdt begrinzge troch:
Michelle Obama
Michelle Obama, berne as Michelle LaVaughn Robinson (Chicago, 17 jannewaris 1964), is in Amerikaansk juriste en skriuwster. Hja is troud mei de eardere (44ste) Amerikaanske presidint, Barack Obama, en wie de first lady fan 'e Feriene Steaten. As presidintsfrou hat hja har benammentlik talein op earmoedebestriding en op it oanfiterjen fan 'e Amerikaanske befolking om sûner te iten. Teffens is se in moade-ikoan wurden foar miljoenen froulju. Se is de earste first lady fan Afro-Amerikaansk komôf.
First lady
Sûnt Barack Obama yn 1997 de polityk yngie, stipe Michelle Obama him dêrby, al hie se net in protte nocht oan kampanjefieren. Obama siet fan 1997 oant 2004 yn 'e steatssenaat fan Illinois en fertsjintwurdige dêrnei Illinois fan 2005 oant 2008 yn 'e Amerikaanske Senaat. Yn 2008 waard er keazen as de earste swarte presidint fan 'e Feriene Steaten, en sadwaande waard Michelle Obama doe first lady. Yn dy hoedanichheid begûn se har daliks yn te sette foar earmoedebestriding. Fuort nei't har man begjin 2009 syn presidintskip opnommen hie, besocht hja gearkokens en opfangsintra foar dakleazen.
Skermjen op de Olympyske Simmerspullen 1980
De Olympyske Simmerspullen 1980 ek wol de XXIIe Olympiade neamd waarden yn 1980 yn Moskou, de Sovjetuny hâlden. It skermjen waard hâlden yn it CSKA Football Fieldhouse.
Soester Eng
Ien fan de meast ta de ferbylding sprekkende plakken is it Engenberchje. Dit is in grêf út de Jonge Stientiid (sirka 2.500 – 2.000 f.Kr.). De deaden waarden altyd begroeven op hege, en dus drûge, plakken.
Jeanne Adema
Jeanne Adema makket har keunst op de kompjûter. Foar 1992 makke se ek kollaazjes en akwarellen. Se wennet yn 2006 yn har berteplak Ljouwert.
Bouveteilân
Skiednis
Bouvet hat in eigen top level domein, hoewol't net bewenne is. Dat is .bv en wurdt troch Noarwegen beheard, mar der kin net op registrearre wurde. In protte ynternetapplikaasjes biede lykwols dochs by de kar út lannen de mooglikheid om Bouvet te kiezen.
Danyel Cheeks
Danyel Cheeks, echte namme ûnbekend (Paoli (Indiana), 14 augustus 1967), is in rêstend Amerikaansk neakenmodel, stripper en pornografysk aktrise, wa har artystenamme oft ek wol (mis)stavere wurdt as Danielle Cheeks of Daniel Cheeks. Hja sette yn 1992 útein mei in wurkpaad yn 'e Amerikaanske pornoyndustry en spile yn frijwat films. Yn 1995 beëinige Cheeks har karriêre as pornoaktrise.
Libben en karriêre
Oare kant de Atlantyske Oseaan, yn Jeropa, wie Cheeks benammen yn 't spier foar Dútske studio's as Sarah Young Communications en Sascha Alexander Productions, wylst se ek yn inkele produksjes fan it Sweedske Private-label spile. Under har karriêre wurde Cheeks gear mei manlike tsjinspilers as T.T. Boy, Seymore Butts, Tom Byron, Mark Davis, Jon Dough, Rocco Siffredi, Joey Silvera, John Stagliano, Frank Thring en Randy West. Njonken har aktearwurk wie Cheeks ek aktyf as neakenmodel en posearre se foar ferskate manljusblêden. Yn 1995 yntrodusearre hja fierders har freondinne Davia Ardell yn 'e Amerikaanske pornoyndustry.
Simbabwe
Geografy
thumb|left|Chimanimaniberchtme
Simbabwe
De politike situaasje yn it nije lân wie lykwols net stabyl. Troch ûnderdrukking fan de opposysjepartijen en it ûnteigenjen fan blanke boeren en troch it slopen fan krotbuerten en stêdswiken dêr't de ynwenners fan ferdocht waarden oanhinger te wêzen fan de opposysje, gong it hieltyd minder mei de ekonomy.
Befolking
Neffens de Feriene Naasjes World Health Organization yn 2006 binne de libbensferwachtings foar manlju mei 37 jier en foar froulju 34 jier, de leechste op 'e wrâld. Dat komt troch it hege oantal HIV/AIDS ynfektearre yn it lân, dy't de omfang hat fan in epidemy en it sifer omleech hellet.
Jean-Baptiste Bouvet de Lozier
Tsien jier nei dizze ekspedysje waard Bouvet de Lozier twaris beneamd ta gûverneur fan de Maskarene-eilannen, earst fan 1750 oant 1752 en nochris fan 1757 oant 1763.
Stasjon Grins Europapark
Stasjon Grins Europapark (Gerp) is in spoarweistasjon yn it Nederlânske stêd Grins. yn de provinsje Grinslân. En waard iepene yn 2007 oan de Steatslinen B (Harns Haven - Bad Nijeskâns) en C (Meppel - Grins). It stasjon waard earst op in tidlike lokaasje iepene oant yn 2012 de definitive lokaasje ree kaam.
Skiednis
It stasjon soe eins yn 2006 iepene wurde, mar dat wie net helber. Op 1 oktober 2007 waard in tydlike halte mei in stopplak foar bussen en in kiss-and-ride-halte iepene. It wie in ienfâldich perron oan ien kant fan it spoar, dêr 't allinnich de stoptreinen fan Arriva tusken Grins, Bad Nijeskâns en Lier stopten.
Gebou
It stasjon is ûntwurpen troch advys- en yngenieursburo Movares. Karakteristyk foar it gebou is de grutte titanium stasjonskap mei in oerspanning fan 36 meter. De kap bestiet út twa sydfleugels mei oerkragingen fan hast 11 meter en in spanwiidte fan 13 meter. Alle kamera's, ferljochting en liedingen waarden hast folslein yntegrearre yn dizze fleugels, dy't ûnderling ferbûn wurde troch in glêzen middenpart dat deiljocht talit.
Claude Dornier
Dornier rjochte him benammen, mar net allinnich, op de bou fan fleanboaten. Yn 1925 ferkende de poalreizger Roald Amundsen de Noardpoal mei in Dornier Wal-fleanboat.
Yn 1929 yntrodusearre Dornier de Dornier Do X, doe de grutste fleanmasine fan de wrâld. Yn 1931 fleach it tastel, dat 169 passazjiers ferfiere koe, fan Dútslân nei New York. Fanwegen de hege kosten waard de Do X gjin kommersjeel sukses.
Matthias Claudius
Jonkheid en oplieding
Hy folge it gymnasium yn Plön. Yn 1759 sette er út ein mei in stúdzje teology yn Jena; letter ek rjochten en bestjoerskunde. Hy helle lykwols gjin diploma en gie yn 1762 werom nei Reinfeld.
Der Wandsbecker Bothe
thumb|175px|It wapen fan Wandsbek thumb|175px|Tinkstien foar Matthias Claudius yn de Wandsbeker bosk Yn jannewaris 1771 ferfear Matthias Claudius nei Wandsbek en waard dêr redakteur fan it hannelsblêd Der Wandsbecker Bothe, dat troch Heinrich Carl von Schimmelmann oprjochte waard. De Wandsbeker Bothe wie de earste Dútske folkskrante. Noch altyd hat it wapen fan Wandsbek de attributen fan in omreizgjende boade (hoed, stôk en tas).
Letter publisearre Claudius sels ûnder de namme Der Wandsbecker Bote. Yn syn gedichten en oerwegingen brûkte er it pseudonym Asmus. Syn finansjele tastân wie altiten ûnwis oant er fan 1785 ôf in honorarium fan de Deenske kroanprins Frederik krige; dy wie oertsjûge fan de literêre kwaliteiten fan Claudius. Yn 1788 besoarge Frederik him ek in oanstelling as accountant by de Schleswig-Holsteinischen Speciesbank yn Hamburch-Altona, dy't him fan in fêst ynkommen fersekere wylst it syn literêre wurk net beheinde; hy hoechde mar fjouwer kear it jier foar kontrôle fan de kwartaalrekkeningen yn Altona te ferskinen.
Desi Bouterse
thumb|200px|Desi Bouterse Désiré Delano (Desi) Bouterse (Domburch (Suriname), 13 oktober 1945) is in Surinaamske earder militêr sportynstrukteur, kûppleger, legerlieder, eks-regearingslieder, partijlieder en politikus foar de Nasjonale Demokratyske Partij (NDP) en sûnt 12 augustus 2010 de presidint fan Suriname. Hy kin betitele wurde as de meast omstriden figuer út de Surinaamske skiednis sûnt de ûnôfhinklikens (1975). Bouterse jildt as haadfertochte fan de Desimbermoarden en de Moiwana-moarden.
Nei de weromkomst fan de keazen regearings, (efterinoar Venetiaan, Wijdenbosch en Venetiaan), hat Bouterse meardere kearen besocht fia demokratyske wei oan de macht te kommen. Yn dy tiid hat er nei alle gedachten noch wol hieltyd in protte ynfloed hân efter de skermen op de Surinaamske polityk en maatskippij. Uteinlik is er der wol yn slagge om yn 2010 keazen te wurden as presidint.
Op 29 novimber 2019 waard er feroardield ta in finzenisstraf fan tweintich jier fanwegen syn part yn de Desimbermoarden.
Nederlân
Eilannen
Yn it súdwesten fan it lân binne de measte grutte eilannen no troch damen ferbûn, mar se wurde al noch as eilannen sjoen: Goeree-Oerflakkee, Skouwen-Duvelân, Noard-Bevelân, Súd-Bevelân en Walcheren. Tusken dizze grutte eilannen lizze lykwols ek noch in protte lytsere, net oandamme eilannen.
Transport
2.797 km spoardyk.
Borger-Odoorn
Beskriuwing
De gemeente leit foar in grut part op de Hûnsrich dy't dwers troch de gemeente rint. Op de Hûnsrich lizze in dûbele rige iuwenâlde boeredoarpen, lykas Klijndijk, Odoorn, Ees, Borger en Drouwen oan ien kant en Valthe, Ekslo en Buinen oam oare kant. Westlik fan de Hûnsrich is in lyts oanmakke gebiet dat begrinzge wurdt troch de steatsbosken fan Schoonloo en Schoonoord. Eastlik fan de Hûnsrich is in grut feankoloniaal gea.
Polityk
De gemeenterie fan Borger-Odoorn bestiet út 21 sitten.
Winkelsintrum Nieuwe Brink
thumb|Winkelsintrum Nieuwe Brink fan de Brinklaan ôf. Winkelsintrum Nieuwe Brink is in winkelsintrum yn it sintrum fan it Noardhollânske plak Bussum. It kompleks waard yn 1986 oplevere. Under it winkelsintrum (sirka 20 winkels) sit in publike parkeargaraazje.
Sealterfrysk
Oerlibjen
Boppedat hold it Sealterfrysk yn Sealterlân altiten in hegere status as it Nederdútsk, dat yn de omlizzende gebieten sprutsen waard en dat troch de Sealterfriezen lang sjoen waard as minderweardich.
thumbnail|It tsjintwurdige en it eardere Eastfryske taalgebiet.
Telwurden
tweelich, trättien, fjautien, füüftien, säkstien, soogentien, achttien, njuugentien,
En dan noch de tige aparte werhellingstelwurden:
Underwiis
Der binne yn Sealterlân fiif beukerskoallen, twa yn Roomelse en ien elk yn Skäddel, Strukelje en Seedelsbierich. Tsjintwurdich wurdt op al dy fiif beukerskoallen it Sealterfrysk brûkt. Elk fan de fjouwer doarpen yn de gemeente hat ek in legere skoalle, dêr't yn de earste trije klassen teminsten ien oere yn de wike lesjûn wurdt yn it Sealterfrysk, troch de ûnderwizers en/of frijwilligers fan de Seelter Buund. Yn de neisimmer fan 2011 sille alle pjutteboartersplakken en twa basisskoallen twatalich wurde. De dielsteat Nedersaksen, de gemeente Sealterlân en lokale bedriuwen hawwe in oerienkomst dêroer sletten. Foar de dosinten komt der in aparte kursus om it lesjaan yn it Sealterfrysk mooglik te meitsjen.
Literatuer
Yn de 19e iuw skriuwe taalûndersikers oer it Sealterfrysk. Guon dêrfan sammelen sprekwurden dy't se yn harren wurken publisearren. Literêre wurken ferskine earst yn de fyftiger jierren fan de tweintichste iuw. Fan 1953 oant en mei 1965 wurde krantestikken skreaun yn de 'General Anzeiger', dy't letter sammele binne yn it Lesebouk foar Seelterlound. It tydskrift Seelter Trjoue ferskynde fan 1966 oant en mei 1972 en kin as opfolger fan it Lesebouk sjoen wurde. Sawol yn it Lesebouk as yn de Seelter Trjoue binne literêre stikken publisearre fan minsken dy't ek sels boeken yn it Sealterfrysk skreaun hawwe. De measte literêre wurken befetsje benammen poëzij en koarte ferhalen. In tige produktive skriuwster is Margaretha Grosser, dy't foaral berneboeken en ferhalebondels skreaun hat.
Boalsert (gemeente)
Skiednis
De gemeentlike weryndieling fan 1984 gie oan Boalsert foarby om't de gemeente doe krekt omtrint it minimumoantal fan 10.000 ynwenners hie. Op 1 jannewaris 2011 gie de gemeente Boalsert lykwols by in nije gemeentlike weryndieling yn 'e mande mei de gemeenten Nijefurd, Snits, Wymbritseradiel en Wûnseradiel op yn 'e nije fúzjegemeente Súdwest-Fryslân.
Ursulatsjerke (Wjelsryp)
Oargel
Yn 1874 kocht de gemeente in oargel oan fan Guillon Robustelly, dat yn 1785 boud waard en foar de parochytsjerke fan Vreren (Belgje). It ynstrumint ferhûze yn 1955 nei de renovearre herfoarme tsjerke fan Minnertsgea.
Olympyske Simmerspullen 2012
Rekôrd
De Amerikaanske swimmer Michael Phelps behelle tidens de Spullen syn 22ste Olympyske medaille. Hy swom dêrmei it rekôrd fan Larisa Latina út de eardere sowjetuny dy't 18 Olympyske medailles behelle út de boeken.
Esk
Tapassings
It hout fan de Esk is ljocht fan kleur, taai en sterk. Fanwegen dy eigenskippen wurdt it hout brûkt foar de lizzers fan gymnastyktastellen en foar stâlen fan bilen, foarken en botsen en út reden fan de flamtekening ek foar meubels, flierren en treppen. Eartiids waarden jonge tûken wol as iten foar fee brûkt. De duorsumens fan eskenhout bûtendoar is lykwols frijwat leech: it wurdt yndield yn klasse 5, de leechste klasse.
Pertinaks
Skiednis
It korrupte rezjym fan Kommodus koe lykwols net sa gau ûngedien makke wurde. Pertinaks, dy't him mei de bêste bedoelings oan it wurk sette om de korrupsje fuort te bannen en it regear te reorganisearjen, makke de fout dat er te hurd feroarings trochsette woe. Troch de ekonomyske maatregels dy't er naam, rûn syn populariteit hurd tebek by de noch hieltyd machtige korrupte elite, fral by de op jild beluste praetorjaanske garde.
Harry van den Brink (sporter)
Nei syn aktive karriêre as follyballer helle er syn trainersdiploma op it CIOS, op it It Hearrenfean. Dêrnei waard er trainer fan ferskate follybalferienings. Sa is er no trainer by follybalferiening Flash, dêrnjonken is er ek assistint-trainer by follybalklup Landstede yn Swol. Op 7 jannewaris 2011 waard bekend makke dat Harry van den Brink it seizoen 2010-2011 ôfmakket by dy klup.
Joachim Neander
Hy kaam út de Dútske dûmnysfamylje Neuman. Neffens de doedestiidske moade waard de efternamme fergrykske ta Neander.
Skermjen op de Olympyske Simmerspullen 1928
De Olympyske Simmerspullen 1928, offisjeel de Spullen fan de IXe Olympiade, wie de achtste Spullen yn de rige fan de moderne Olympyske Spullen. De Spullen waarden organisearre yn Amsterdam, Nederlân. It skermjen waard hâlden yn de Schermzaal.
In the Name of the King: A Dungeon Siege Tale
In the Name of the King: A Dungeon Siege Tale, ek wol koarwei In the Name of the King neamd, is in Dútsk-Amerikaansk-Kanadeeske fantasyfilm út 2007 ûnder rezjy fan Uwe Boll. De haadrollen waarden fertolke troch Jason Statham en Burt Reynolds, en foar de byrollen wie in stjerrecast beskikber, mei û.o. Ron Perlman, Claire Forlani, Ray Liotta, Leelee Sobieski, John Rhys-Davies en Kristanna Loken. De titel betsjut "Yn 'e Namme fan 'e Kening". De ûndertitel ferwiist nei de fideospultsjesearje Dungeon Siege (letterlik: "Tsjerkerbelis"), dêr't de film op basearre is. It ferhaal folget Boer, in boer dy't behelle rekket yn in oarloch tsjin 'e meunsterlike krugs wannear't syn soan fermoarde en syn frou ûntfierd wurdt. Underwilens hat kening Konreid hiel wat te stellen mei syn liddichgonger fan in omkesizzer Fallow, dy't by de ynvaazje fan 'e Krugs belutsen is. In the Name of the King: A Dungeon Siege Tale krige fan 'e filmkritisy oerweldigjend negative resinsjes en flopte yn 'e bioskopen.
Plot
Underwilens riidt kening Konreid út mei syn leger om ôf te weven mei Fallow. Dyselde besiket de troepen fan generaal Backler tsjin 'e kening yn te setten, mar sadree't Backler foar it ferstân kriget dat er bedragen is en dat de kening noch libbet, litte hy en syn legioen Fallow yn 'e steek en jouwe se har by kening Konreid. Fallow, dy't efterbliuwt mei inkeld syn persoanlike liifwachten, moat de wyk nimme.
Nei harren oankomst yn Cristwind Hold, dêr't Gallian residearret, besykje Norick en Bastian los te brekken. By it dêropfolgjende gefjocht wurdt Norick deade en Bastian op 'e nij finzen nommen. Solana wurdt by Gallian brocht, dy't har bân mei Boer gewaarwurden is en har fertelt dat se swier is fan Boer syn twadde bern. Mei Merick, frouwe Muriella en Elora set Boer ôf op in misje om Cristwind Hold te ynfiltrearjen en Solana te rêden. It leger fan Ehb bliuwt efter ûnder lieding fan Tarish en Backler, dy't de fierdere opmars fan 'e krugs tsjinkeare moatte. Merick brûkt magy om it haadkertier fan Gallian yn te gean, wêrnei't er him earst mei praten ta rede besiket te bringen, en him dan mei tsjoenderij te liif giet. Dat is lykwols allegear in ôfliedingsmaneuver, sadat Elora Boer en Muriella helpe kin om op mear fysike wize Cristwind Hold binnen te kringen.
Katja Kean
Katja Kean, echte namme: Sussi la Cour (7 febrewaris 1968), is in Deensk rêstend pornografysk aktrise, dy't letter namme makke hat as mainstream-aktrise, sjongster en moade-ûntwerpster. Yn it begjin fan har pornokarriêre makke se ek wol gebrûk fan 'e artystenammen Katja Jean, Nina en Sussi. Yn 2002 feroare se har artystenamme om juridyske redens fan Katja Kean yn Katja K, nei't in Deenske famylje dy't echt fan "Kean" hjit, deroer klage hie mei in pornoaktrise assosjearre te wurden. Doe hie se har karriêre yn 'e ynternasjonale pornografy lykwols al beëinige, dat yn it bûtenlân sil se nei alle gedachten altiten bekend stean bliuwe as Katja Kean.
Fitus (hillige)
Dêrnei gie er nei Rome en makke dêr de kranksinnige soan fan Diokletianus better. Nettsjinsteande dat súkses waard er it slachtoffer fan de kristenferfolging fan Maksimianus en Diokletianus. Hy stoar de marteldea, mar hat it kristlik leauwe nea ferleagene.
Heraldyk
Skiednis
It wurd heraldyk komt fan heraut, in Midsiuwske hoffunksjonaris dy't foar syn foarst de oankundigingen die fan plechtige foarfallen as toernoaien en feesten. By sokke toernoaien wie er in soarte fan skiedsrjochter, mei't er de ridders on harren wapens werkenne koe. De herauten kreëarden in eigen jargon, blazoenearen neamd en produsearren troch harren administraasje prachtich-yllustrearre wapenboeken.
Fieren fan in wapen
It wapenskyld wurdt hjoeddeis net mear droegen foar werkenning op it slachfjild, mar hat syn plak fûn yn de fertsjinwurdiging fan de oerheid, de kommersje fan bedriuwslogo's en de nostalgy fan it famyljewapen. It fieren fan in wapen is foar elkenien tastien mar hat al syn eigen etikette. It fêstlizzen fan jins wapen kin dien wurde by in heraldysk kolleezje. Yn Fryslân is dat kolleezje de Fryske Rie foar Heraldyk.
Benazir Bhutto
Fuort nei in ferkiezingstaspraak yn it ramt fan de Pakistaanske ferkiezings fan 2008 ferlear sy as opposysjeliedster nei in selsmoardoanslach it libben.
Zaragoza
Nijsgjirrichheden
Troch de iuwen hinne hat Zaragoza in protte hearskers hân en hawwe ferskate folken yn 'e stêd wenne. Yn de stêd binne moniminten en resten fan al dizze kultueren wêrom te finen. Nettsjinsteande it moaie histoaryske sintrum, heart de stêd net ta de meast besochte stêden fan Spanje.
Gregoriaanske kalinder
thumb|Paus Gregorius XIII De Gregoriaanske kalinder is de kalinder dy't op it stuit brûkt wurdt yn de westerske wrâld.
Ynfiering
De measte katolike lannen hawwe de kalinder daalk ynfierd, wêrby op tongersdei 4 oktober 1582 freed 15 oktober 1582 folge. Mar oare lannen hawwe langer wachte om't se eins net oan dy nuvere oergong yn de kalinder woenen. De súdlike en westlike Nederlannen wienen der fluch by; in part die it al yn 1582, en de rest, lykas West-Fryslân, gong fan 1 jannewaris 1583 nei 11 jannewaris 1583. Mar de noard-eastlike, wêrûnder Fryslân, binne pas fan 31 desimber 1700 op 12 jannewaris 1701 oergongen, útsein de Grinzer Ommelannen dy't pas yn 1711 oergongen binne. Dizze oergong fan alve dagen hat de oarsaak west fan it ûntstean fan dagen as Alde Maaie en Ald Alderheljen.
Mar yn de Sowjetuny hat de oergong noch yngripender west. De Sovjetuny gong yn 1918 oer, koart nei de Russyske revolúsje. Doe wie it ferskil fansels noch grutter wurden. Nei 31 jannewaris 1918 kaam dêrom 14 febrewaris, sa't 13 dagen ynhelle wienen. Om't de revolúsje op 25 oktober 1917 wie, skode de jierdei dêrfan ek troch. Sa komt it dat de Oktober-revolúsje yn novimber fierd waard.
It lêste lân dat de Gregoriaanske kalinder ynfierde wie Grikelân, yn 1924. Mar yn in part fan de Otterdokse tsjerken wurdt foar de tsjerke-kalinder hieltyd noch mei de Juliaanske kalinder rekkene.
Alde en nije styl
Tusken 1583 en 1700 brûkten Fryslân en Hollân ferskillende kalinders. De Fryske steedhâlder Willem Freark, dy't ek geregeldwei nei De Haach moast, hold yn syn deiboeken beide datums oan, bygelyks yn 1643: Den 23 april/3 maij ginck ick uyt Vrieslandt oover Bolswert, Worckum ende quam dien avont tegens wint noch tot Enckhuysen om half achten ende nam strackx een waghen ende voer nae Alckmaer …… Fiif jier letter einige de Tachtichjierrige oarloch. De Steaten fan Fryslân lieten in tinkstien foar de frede fan Munster meitsje, mei de wichtichste datums der op, yn âlde en nije styl. Oer de tekst fan it fredesferdrach wie yn jannewaris 1648 oerienstimming berikt. Yn Fryslân stie de kalinder op 20 jannewaris, yn Hollân op 30 jannewaris. Itselde ferskil wie der by de datums fan it offisjeel goedkarren fan it ferdrach en fan de spektakulêre feesterijen. De Steaten pleatsten de tinkstien tsjin de gevel fan har gearkomsteplak, it Lânskipshûs yn Ljouwert. (Tsjintwurdich sit de stien yn it koar fan de Grutte of Jakobinertsjerke.) Wa't gjin dûbele boekhâlding fiere woe moast mei klam neame hokker datum hy brûkte: âlde of nije styl. In foarbyld dêrfan stiet op de gevelstien yn de muorre fan it eardere Blau Weeshûs yn de Dykstrjitte yn Frjentsjer. Op 6 jannewaris 1665 sakke prins Jehan Maurits fan Nassau-Siegen mei in diel fan syn gefolch troch de houten brêge yn de Dykstrjitte. Hy wie in neef fan de Fryske steedhâlder Willem Frederik, dy't op 31 oktober 1664 ferstoarn wie. Johan Maurits hie de bysetting fan de steedhâlder yn de Jacobinertsjerke op 25 desimber 1664 bywenne. De trije hjir neamde datums binne nije styl. De bysetting fan de steedhâlder wie dus foar de Friezen net op earste krystdei, want foar harren wie it pas 15 desimber âlde styl. Jehan Maurits bleau dêrnei noch yn Ljouwert om dêr de Fryske krystdagen mei te meitsjen, want dy wiene yn Hollân al foarby.
Kleasters yn Fryslân
Yn Fryslân binne de earste kleasters earst yn de twadde helte fan de 12e iuw stifte. Yn de 10e iuw en earder hiene fral Kleaster Werden en Kleaster Fulda grûnbesit yn Fryslân. Dat wie net tafallich, de stifters fan beide kleasters, Liudger en Bonifatius, hienen bannen mei Fryslân. Oer it generaal is der mar in bytsje mear oer fan de kleasters yn Fryslân. It is net allinnich troch de byldestoarm mar yn 1580 foelen alle kleasters oan de Steaten fan Fryslân en waarden ôfbrutsen. De measte kleasters wienen fan de oarder fan de Norbertinen, Bernardinen, Minderbruorren en Beginen.
K-19: The Widowmaker
Plot
As Poljenin wer op 'e brêge komt en Demitsjev en Sûslov him triomfantlik it befel oer it skip oanbiede, nimt er dat oan, om harren dêrnei fuortendaliks arrestearje te litten foar rebûlje en oerhearrigens. Hy befrijt Vostrikov en jout him it befel werom. Him ûnbewust fan 'e dieden fan Radtsjenko beslút Vostrikov dat de dûkboat sa djip mooglik ûnder wetter wêze moat, sadat de ûntploffing, as dy komt, safolle mooglik bedimme wurde sil troch de see. Op oanstean fan Poljenin presintearret er dat plan oan 'e bemanning net as in befel, mar as in suggestje. De bemanning beslút him te folgjen, en de K-19 dûkt ûnder. Vostrikov wol no fan Radtsjenko witte hoe't de sitewaasje by de reäktorkeamer is om út te meitsjen oft der noch in reparaasje prebearre wurde moat. As er gjin kontakt krije kin, bejout er him sels nei de reäktor ta, dêr't er Radtsjenko blyn en heal dea út 'e reäktorkeamer skuort nei't de luitenant dêr 18 minuten lang oan it bodzjen west hat. Syn wurk is súksesfol en de reäktortemperatuer begjint wer omleech te gean, mar mei strieling besmette steam lekt troch de hiele dûkboat.